b'\n_START_ARTICLE_\nTina, What\'s Love Got to Do with It\n_START_SECTION_\nHandling\n_START_PARAGRAPH_\nSt\xc3\xb8rstedelen av filmen er omhandler det stormfylte ekteskapet mellom Ike og Tina Turner. Tina blir kjent med Ike i 1958, p\xc3\xa5 et tidspunkt hvor han har suksess med sitt band "King of Rhytm". P\xc3\xa5 en nattklubb blir hun tilfeldigvis trukket opp p\xc3\xa5 scenen for \xc3\xa5 synge med bandet. Hennes stemme, og sensuelle utstr\xc3\xa5ling g\xc3\xa5r rett hjem hos Ike, som er rask med \xc3\xa5 komme med forslag om hvordan hennes karriere skal utvikles. Han ber ogs\xc3\xa5 Tinas mor om hennes h\xc3\xa5nd, og forholdet blir til ekteskap og etterhvert barn. Tina er imidlertid helt underordnet Ike, som tidvis utsetter henne for brutal mishandling. _NEWLINE_Filmen er fylt med musikk, og f\xc3\xb8lger Tina fram til bruddet med Ike og den gryende starten p\xc3\xa5 hennes egen solokarriere.\n_START_SECTION_\n\xc3\x98konomi og popularitet\n_START_PARAGRAPH_\nFilmen ble en moderat suksess i USA, hvor den innbrakte $39 millioner. Den havnet  p\xc3\xa5 en 40-plass over de mest innbringende filmene p\xc3\xa5 amerikanske kinoer i 1993. Produksjonskostnadene var p\xc3\xa5 $15 millioner.\n_START_SECTION_\nAnmelderne\n_START_PARAGRAPH_\nFilmen ble godt mottatt av anmelderne, noe som gjenspeiles i at den har f\xc3\xa5tt s\xc3\xa5 mye som 96\xc2\xa0% p\xc3\xa5 Rotten Tomatoes. Den amerikanske anmelderen Leonard Maltin gav den 3 av 4 stjerner. _NEWLINE_Den ble ogs\xc3\xa5 godt mottatt av de norske anmelderne. Dagbladet og Dagsavisen gav den terningkast fem, Aftenposten fire og VG tre.\n_START_SECTION_\nPriser\n_START_PARAGRAPH_\nAngela Bassett ble tildelt b\xc3\xa5de en Golden Globe og en Image Awards for sin rolle. Det kan ellers nevnes at b\xc3\xa5de Bassett og Fishburne ble nominert til hver sin Oscar.'